**Markus Babbel** (s. 8. syyskuuta 1972) on saksalainen jalkapallovalmentaja ja uransa lopettanut puolustaja. Hän on toiminut viimeksi australialaisen Western Sydney Wanderersin päävalmentajana.

Ura pelaajana
-------------

Babbel aloitti peliuransa FC Bayern Münchenissä, jossa pelasi ensin juniorijoukkueessa debytoiden kaudella 1991/92 edustusmiehistössä. Ura Bayernissa ei kuitenkaan ottanut auetakseen ja 1992 hän siirtyi Hamburger SV:hen, jossa hän nousi avauskokoonpanon pelaajaksi. Kahden HSV-kautensa aikana Babbel pelasi 60 Bundesliigaottelua ja palasi takaisin Bayerniin, jossa oli nyt käyttöä puolustajalle.

Babbel edusti Bayernia kuuden kauden ajan ja nousi myös Saksan maajoukkuerinkiin pelaten EM-kultaa 1996 voittaneessa joukkueessa. Bayernin paidassa Babbel juhli aiemmin samana vuonna UEFA Cupin voittoa ja kaikkiaan hän sai olla maistamassa liigamestaruusglooriaa kolmesti. 

Vuonna 2000 Babbel jätti Bayernin ja siirtyi Liverpoolin miehistöön. Hän kuului Gerard Houllierin avainmiehistöön ja oli voittamassa debyyttikaudellaan uransa toista UEFA Cupin mestaruutta. Ura sai ikävän käänteen hänen sairastuttua Guillain-Barrén oireyhtymään, josta hän toipui vuonna 2003 ja pelasi kaudella 2003/04 lainalla Blackburn Roversissa. Babbel nousi Roversin avauskokoonpanon mieheksi ja pelasi kauden aikana 25 liigaottelua. 

2004 Babbel palasi kotimaahansa ja pelasi uransa kolme viimeistä kautta VfB Stuttgartissa jättäen pelikentät 35-vuotiaana vuonna 2007. 

Babbel oli mukana voittamassa Saksalle Euroopan-mestaruutta vuoden 1996 EM-kisoissa. Babbel edusti Saksaa myös vuoden 1998 MM-kisoissa ja vuoden 2000 EM-kisoissa. Hän pelasi 51 maaottelua ja teki niissä yhden maalin.

Saavutukset pelaajana
---------------------

* UEFA Cupin voitto kahdesti: 1996, 2001
* Euroopan mestaruus: 1996
* Bundesliigan mestaruus neljästi: 1997, 1999, 2000, 2007
* Saksan liigacup kolmasti: 1997, 1998, 1999; 2. 2005
* Saksan cup kahdesti: 1998, 2000; 2. 1999, 2007
* Englannin liigacup: 2001
* FA Cup: 2001
* FA Community Shield: 2001
* UEFA Super Cup: 2001
* Mestarien liiga: 2. 1999

Ura valmentajana
----------------

Valmennusuransa Babbel aloitti VfB Stuttgartissa Armin Vehin apulaisvalmentajana toukokuussa 2007. Vehin saatua potkut marraskuussa 2008 Babbelista tuli seuran päävalmentaja.  Hänen johdollaan seura sijoittui kauden päätteeksi liigassa upeasti kolmanneksi ja eteni Mestarien liigan karsintoihin ja niiden kautta lohkovaiheeseen. Toukokuussa hän allekirjoitti vuoteen 2011 ulottuvan jatkosopimuksen seuran kanssa. 

Kausi 2009/10 on alkanut Babbelin suojattien osalta takkuillen sekä Bundesliigassa että Mestarien liigassa. Seurajohto on kuitenkin luottanut Babbeliin ja lokakuun lopulla seuran pudottua Saksan cupista SpVgg Greuther Fürthiä vastaan seurajohto ilmoitti Babbelin nauttivan heidän luottamustaan.  Tulokset eivät kuitenkaan parantuneet ja Stuttgart vajosi putoamisviivan tuntumaan. Joulukuun alussa Stuttgart jäi kotitasuriin VfL Bochumin kanssa, ja tämä oli liikaa seurajohdolle. Babbel sai valmennustiimeineen potkut 6. joulukuuta. 

Toukokuussa 2010 Babbel allekirjoitti kaksivuotisen sopimuksen 2. Bundesliigaan pudonneen Hertha BSC Berlinin kanssa.  Babbelin johdolla Hertha pelasi odotusten mukaisesti vahvan kauden ja varmisti paluunsa Bundesliigaan kolme kierrosta ennen sarjan päätöstä.  Hän valmensi Herthaa joulukuulle 2011, jolloin hänet erotettiin. Babbel oli ilmoittanut hieman aiemmin, ettei aio jatkaa joukkueessa kauden jälkeen, ja kritisoinut samalla joukkueen toimintaa.

Helmikuussa 2012 Babbel palasi valmennustehtäviin, kun Bundesliigassa kahdeksantena majaillut TSG 1899 Hoffenheim teki hänen kanssaan kesäkuuhun 2014 ulottuvan sopimuksen.  Hoffenheim sijoittui Babbelin johdolla kauden päätteeksi sijalle 11. Syksy 2012 sujui Hoffenheimilta varsin kehnosti ja liigan kolmanneksi viimeiseksi jämähtänyt seura erotti Babbelin lopulta joulukuun alussa. 

Lokakuun puolivälissä 2014 Babbelista tuli Sveitsin superliigan jumboksi juuttuneen FC Luzernin päävalmentaja kauden loppuun ulottuvalla sopimuksella.  Babbelin johdolla Luzern kipusi pois sarjan hänniltä ja sijoittui kauden päätteeksi liigassa viidenneksi. Kaudella 2015/16 Luzern taisteli europelipaikoista ja sijoittuikin kolmanneksi selvittäen näin tiensä Eurooppa-liigan karsintoihin. Samalla kaudella Babbel luotsasi Luzernin myös Sveitsin cupissa välieriin saakka. Kaudella 2016/17 seura sijoittui toistamiseen viidenneksi ja selvitti toista kertaa perättäin tiensä Eurooppa-liigaan. Tammikuun alussa 2018 Babbel ilmoitti jättävänsä Luzernin kauden 2017/18 päätteeksi. Babbel perusteli päätöstään seuran heikentyneellä ilmapiirillä.  Pari päivää Babbelin ilmoituksen jälkeen seurajohto kertoi purkaneensa Babbelin sopimuksen välittömästi.

Toukokuussa 2018 Babbelista tuli Australian A-Leaguen Western Sydney Wanderersin päävalmentaja. Debyyttikaudellaan Babbel luotsasi seuran A-Leaguessa kahdeksanneksi, mikäli oli seuran toiseksi heikoin sijoitus liigassa. Cupissa joukkue eteni välieriin. Babbel sai seurasta potkut tammikuussa 2020, kun joukkue kärsi kolmannen perättäisen tappion ja oli liigassa yhdeksäntenä.

Saavutukset valmentajana
------------------------

* 2. Bundesliiga: 2011

Lähteet
-------

1. ↑  Arnhold, Matthias & Mamrud, Roberto & Stokkermans, Karel: West) Germany - Record International Players  22.11.2018. RSSSF. Viitattu 9.12.2018. (englanniksi)
2. ↑  Stuttgart: Babbel und Widmayer übernehmen
3. ↑  Contract extensions[vanhentunut linkki]
4. ↑  Babbel bleibt! Und Hleb zahlt
5. ↑
6. ↑  Zweijahresvertrag für Babbel
7. ↑  Hertha feiert Aufstiegs-Party in Duisburg
8. ↑  Official: Hertha Berlin fires coach Markus Babbel
9. ↑  Babbel: "Müssen an einem Strick ziehen"
10. ↑  1899 drückt Reset: Babbel entlassen!
11. ↑  Babbel steigt beim FC Luzern ein
12. ↑  Raiffeisen Super League - Spieltag / Tabelle
13. ↑  Raiffeisen Super League - Spieltag / Tabelle
14. ↑  Raiffeisen Super League - Spieltag / Tabelle
15. ↑  Babbel hat genug vom FC Luzern
16. ↑  Markus Babbel ist nicht mehr Trainer in Luzern – das kommt nicht überraschend
17. ↑  Markus Babbel appointed Western Sydney Wanderers coach
18. ↑  Babbel in Australien entlassen

Aiheesta muualla
----------------

* Profiili Liverpool FC:n sivustolla

  


|  |  |  |
| --- | --- | --- |
| Edeltäjä:**Armin Veh** | **VfB Stuttgartin päävalmentaja**11/2008–12/2009 | Seuraaja:**Christian Gross** |

|  |  |  |
| --- | --- | --- |
| Edeltäjä:**Friedhelm Funkel** | **Hertha BSC Berlinin päävalmentaja**2010–12/2011 | Seuraaja:**Michael Skibbe** |

|  |  |  |
| --- | --- | --- |
| Edeltäjä:**Holger Stanislawski** | **TSG 1899 Hoffenheimin päävalmentaja**2–12/2012 | Seuraaja:**Marco Kurz** |

|  |  |  |
| --- | --- | --- |
| Edeltäjä:**Carlos Bernegger** | **FC Luzernin päävalmentaja**10/2014–1/2018 | Seuraaja:**Gerardo Seoane** |

|  |  |  |
| --- | --- | --- |
| Edeltäjä:**Josep Gombau** | **Western Sydney Wanderersin päävalmentaja**2018–1/2020 | Seuraaja:**Jean-Paul de Marigny** |

Saksan joukkue – Jalkapallon EM-kilpailut 1996
1 Köpke |
2 Reuter |
3 Bode |
4 Freund |
5 Helmer |
6 Sammer |
7 Möller |
8 Scholl |
9 Bobic |
10 Häßler |
11 Kuntz |
12 Kahn |
13 Basler |
14 Babbel |
15 Kohler |
16 Schneider |
17 Ziege |
18 Klinsmann |
19 Strunz |
20 Bierhoff |
21 Eilts |
22 Reck |
23 Todt |
Valmentaja Vogts

Saksan joukkue – Jalkapallon MM-kilpailut 1998
1 Köpke |
2 Wörns |
3 Heinrich |
4 Kohler |
5 Helmer |
6 Thon |
7 Möller |
8 Matthäus |
9 Kirsten |
10 Häßler |
11 Marschall |
12 Kahn |
13 Jeremies |
14 Babbel |
15 Freund |
16 Hamann |
17 Ziege |
18 Klinsmann |
19 Reuter |
20 Bierhoff |
21 Tarnat |
22 Lehmann  |
Valmentaja Vogts

Saksan joukkue – Jalkapallon EM-kilpailut 2000
1 Kahn |
2 Babbel |
3 Rehmer |
4 Linke |
5 Bode |
6 Nowotny |
7 Scholl |
8 Häßler |
9 Kirsten |
10 Matthäus |
11 Rink |
12 Lehmann |
13 Ballack |
14 Hamann |
15 Wosz |
16 Jeremies |
17 Ziege |
18 Deisler |
19 Jancker |
20 Bierhoff |
21 Ramelow  |
22 Butt  |
Valmentaja Ribbeck



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |